SL Uradni list Evropske unije C 172/13

Sporočilo francoske vlade v zvezi z Direktivo 94/22/ES Evropskega parlamenta in Sveta z dne 30. maja 1994 o pogojih za izdajo in uporabo dovoljenj za iskanje, raziskovanje in izkoriščanje ogljikovodikov (1)

(Obvestilo o zahtevku za izključno dovoljenje za iskanje tekočih ali plinastih ogljikovodikov, imenovano dovoljenje „Permis de Coulommiers“)

(Besedilo velja za EGP)

2009/C 172/08

Družbi Sterling Resources (UK) Ltd. s sedežem na Harbour Court, Compass Road, North Harbour, Portsmouth, Hampshire PO6 4ST, ANGLIJA, in Petro Ventures International Ltd. s sedežem na Unit 15, Level 1, 51-53 Kewdale Road, Welshpool, Western Australia 6106, AVSTRALIJA, sta skupno in solidarno 12. decembra 2008 zaprosili za izključno dovoljenje za iskanje tekočih in plinastih ogljikovodikov, imenovano „Permis de Coulommiers“, za obdobje štirih let na površini, ki pokriva del departmajev Seine-et-Marne, Aisne, Marne in Oise.

Območje, ki ga pokriva dovoljenje, je omejeno z loki poldnevnikov in vzporednikov, ki povezujejo točke, določene v nadaljevanju z njihovimi geografskimi koordinatami, pri čemer izhodiščni poldnevnik poteka skozi Pariz.

Točke Zemljepisna dolžina Zemljepisna širina A 54,60 S.° š. 0,60 V.° d. B 54,60 S.° š. 1,10 V.° d. C 54,50 S.° š. 1,10 V.° d. D 54,50 S.° š. 0,80 V.° d. E 54,30 S.° š. 0,80 V.° d. F 54,30 S.° š. 1,25 V.° d. G 54,22 S.° š. 1,25 V.° d. H 54,22 S.° š. 1,27 V.° d. I 54,20 S.° š. 1,27 V.° d. J 54,20 S.° š. 0,92 V.° d. K 54,21 S.° š. 0,92 V.° d. L 54,21 S.° š. 0,90 V.° d. M 54,22 S.° š. 0,90 V.° d. N 54,22 S.° š. 0,81 V.° d. O 54,20 S.° š. 0,81 V.° d. P 54,20 S.° š. 0,70 V.° d. Q 54,33 S.° š. 0,70 V.° d. R 54,33 S.° š. 0,71 V.° d. S 54,34 S.° š. 0,71 V.° d. T 54,34 S.° š. 0,73 V.° d. U 54,35 S.° š. 0,73 V.° d. V 54,35 S.° š. 0,74 V.° d. W 54,37 S.° š. 0,74 V.° d. X 54,37 S.° š. 0,70 V.° d. Y 54,50 S.° š. 0,70 V.° d. Z 54,50 S.° š. 0,60 V.° d.

Tako določeno območje obsega približno 808 kvadratnih kilometrov.

Ta zahtevek je delno konkurenčen zahtevku „Champrose“, ki ga je vložila družba POROS SAS, za katero je bilo obvestilo o konkurenčnem zahtevku objavljeno v UL ES z dne 27. februarja 2009, in zahtevku „Coulommiers“, ki ga je vložila družba Toreador Energy France, za katero je bilo obvestilo o konkurenčnem zahtevku objavljeno v UL ES z dne 25. aprila 2009. To obvestilo se nanaša na površine, ki niso zajete v zahtevkih za dovoljenji „Champrose“ in „Coulommiers“. Površina je sestavljena iz dveh celot, katerih območji določajo loki poldnevnikov in vzporednikov, ki povezujejo točke, katerih zemljepisne koordinate so določene v nadaljnjem besedilu, pri čemer izhodiščni poldnevnik poteka skozi Pariz.

OBMOČJE A

Točke Zemljepisna širina Zemljepisna dolžina A 54,60 S.° š. 0,60 V.° d. B 54,60 S.° š. 1,10 V.° d. C 54,50 S.° š. 1,10 V.° d. D 54,50 S.° š. 0,80 V.° d. E 54,40 S.° š. 0,80 V.° d. F 54,40 S.° š. 0,70 V.° . G 54,50 S.° š. 0,70 V. z. d. H 54,50 S.° š. 0,60 V.° d.





OBMOČJE B

Točke Zemljepisna širina Zemljepisna dolžina I 54,30 S.° š. 1,10 V.° d. J 54,30 S.° š. 1,25 V.° d. K 54,22 S.° š. 1,25 V.° d. L 54,22 S.° š. 1,27 V.° d. M 54,20 S.° š. 1,27 V.° d. N 54,20 S.° š. 1,10 V.° d.

Oddaja zahtevkov

Vlagatelj začetnega in konkurenčnih zahtevkov mora dokazati, da izpolnjuje pogoje za pridobitev dovoljenja, opredeljene v členih 4, 5 in 6 odloka št. 2006-648 z dne 2. junija 2006 o rudarskih pravicah in pravicah podzemnega skladiščenja (Journal officiel de la République française z dne 3. junija 2006).

Zainteresirane družbe lahko predložijo konkurenčni zahtevek v devetdesetih dneh od dneva objave tega obvestila v skladu s postopkom, povzetim v Obvestilu o podelitvi rudarskih pravic za ogljikovodike v Franciji, ki je bilo objavljeno v Uradnem listu Evropskih skupnosti C 374 z dne 30. decembra 1994, str. 11, in določenim z odlokom 2006-648 z dne 2. junija 2006 o rudarskih pravicah in pravicah podzemnega skladiščenja. Konkurenčne zahtevke naslovijo na ministrstvo, pristojno za rudarstvo, na spodaj navedeni naslov. Odločitve o začetnih in konkurenčnih zahtevkih bodo sprejete v roku dveh let od datuma prejema začetnega zahtevka s strani francoskih organov in najpozneje 15. decembra 2010.

Pogoji in zahteve za izvajanje dejavnosti ter njeno prenehanje

Vlagatelji naj upoštevajo člen 79 in člen 79.1 rudarskega zakonika in odlok št. 2006-649 z dne 2. junija 2006 o rudarskih dejavnostih, dejavnostih podzemnega skladiščenja ter nadzoru rudnikov in podzemnih skladišč (Journal officiel de la République française z dne 3. junija 2006).

Dodatne informacije so na voljo pri Ministrstvu za ekologijo, energijo, trajnostni razvoj in prostorsko načrtovanje (Generalni direktorat za energetiko in podnebje, Direktorat za energijo, SD2, Urad za izkoriščanje in proizvodnjo ogljikovodikov) (Ministère de l’écologie, de l’énergie, de l’aménagement du territoire et du développement durable (direction générale de l'énergie et du climat, direction de l'énergie, SD2, bureau exploration et production des hydrocarbures)), Arche de la Défense, Paroi Nord, 92055 La Défense Cedex (telefon +33 140819537 telefaks +33 140819529).

Zgoraj omenjene zakonske in druge določbe so na voljo na spletni strani: http://www.legifrance.gouv.fr

(1) UL L št. 164, 30.6.1994.